Hayden Byerly

Hayden Byerly estas usona aktoro. Li naskiĝis la 11-an de oktobro 2000 en Lakewood, Koloradio, kaj aktivas kiel televida aktoro jam ekde la 10-a vivjaro, ekde 2011. Aparte li konatiĝis en la televida serio The Fosters, kies epizodoj unuafoje prezentiĝis televide inter 2013 kaj 2018 - li partoprenis en la epizodoj inter inter 2013 kaj 2016, do pli-malpli du trionojn de la serio. En la usona publiko tre diskutiĝis filmita kiso el marto 2015 inter la tiama 14-jarulo kun alia knaba aktoro, Gavin MacIntosh, unu jaron pli aĝa, do en la kisa sceno 15-jara, kies roloj laŭ la scenaro tiam nur estis 13-jaruloj. Kvankam vere ne estas sensacio, se du amikaj infanoj private interŝanĝas kison, egale ĉu estas knabo kaj knabino, du knaboj aŭ du knabinoj, en usona kino kaj televido ĝis tiu momento ankoraŭ ne filmiĝis aktora kiso de du tiom junaj knaboj - tial la aparta socia intereso pri la sceno, kiun la ĵurnalistoj amplekse ekspluatis.artikolo 'The Fosters' features same-sex kiss between 13-year-olds - Is this the youngest same-sex kiss in tv history? ("'The Fosters' prezentas samseksan kison inter 13-jaruloj - Ĉu ĉi tio estas la plej juna samseksa kiso en televida historio?") en la sensacia novaĵretejo Huffington Post () Entute lia filmografio laŭ la stato de 2025 ampleksas kinejan filmon de 2011 kaj epizodojn en ses televidaj serioj inter 2011 kaj 2019, interalie en 104 epizodoj de la serio The Fosters kaj en 6 epizodoj de la sekvaĵa serio Good Trouble. Krome li ankaŭ aktivis kiel voĉaktoro en tri videoludoj inter 2012 kaj 2016.

 Notoj kaj referencoj 

 Eksteraj ligiloj 


 Hayden Byerly en la mikrobloga servo X, antaŭe nomita Twitter ()
 Hayden Byerly en vikio de la usona filmkompanio Disney ()

Kategorio:Usonaj aktoroj
Kategorio:Usonaj infanaj aktoroj